RBS-15

RBS-15 (โรบอตซิสเต็ม 15) เป็นอาวุธปล่อยผิวพื้นสู่ผิวพื้น, ผิวพื้นสู่อากาศ และอากาศสู่ผิวพื้น ที่พัฒนาโดยบริษัท Saab Bofors Dynamics ของสวีเดนร่วมกับเยอรมนี จุดเริ่มต้นของโครงการเกิดขึ้นในช่วงทศวรรษ 1970 โดยกองทัพเรือสวีเดนต้องการอาวุธปล่อยที่สามารถปฏิบัติการในทะเลบอลติกได้อย่างมีประสิทธิภาพ ทั้งในสภาพอากาศเลวร้ายและภูมิประเทศชายฝั่งที่ซับซ้อน

RBS-15 ถูกออกแบบให้มีพิสัยยิงไกล ความสามารถโจมตีเป้าหมายที่อยู่หลังเส้นขอบฟ้า และระบบนำวิถีที่ต้านทานการรบกวนทางอิเล็กทรอนิกส์ได้ดี เมื่อเข้าใกล้เป้าหมาย มิสไซล์จึงจะเปิดเรดาร์ของตนเองเพื่อค้นหาและจับยืนยันเป้าหมายขั้นสุดท้าย หัวรบระเบิดแรงสูงเจาะเกราะ  ถูกออกแบบมาเพื่อสร้างความเสียหายรุนแรงต่อเรือรบขนาดใหญ่ จุดเด่นอีกประการของ RBS-15 คือความยืดหยุ่น สามารถยิงจากเรือรบ รถบรรทุกภาคพื้นดิน และเครื่องบินขับไล่ เช่น กริพเพน จึงนับว่าเป็นมิสไซล์ที่รองรับการใช้งานข้ามเหล่าทัพปัจจุบัน RBS-15 ได้รับการจัดหาโดยหลายประเทศในยุโรป

รุ่นย่อย
 RBS 15 Mk.I : รุ่นแรก เข้าประจำการในกองทัพเรือสวีเดนในปี 1984 ทนทานต่อสภาพทะเลบอลติก ขับเคลื่อนด้วยเทอร์โบเจ็ต มีพิสัยประมาณ 70–80 กิโลเมตร บินด้วยความเร็วต่ำเหนือผิวน้ำเพื่อลดการถูกตรวจจับ นำวิถีด้วย INS ร่วมกับเรดาร์ค้นหาเป้าหมายของตัวเองในระยะสุดท้าย หัวรบระเบิดแรงสูงเจาะเกราะ 200 กิโลกรัม สามารถยิงจากเรือรบและแท่นยิงบนฝั่ง
 RBS 15F คือ Mk.I เวอร์ชั่นยิงจากเครื่องบินขับไล่
 RBS 15 Mk.II : พัฒนาต่อในช่วงปลายทศวรรษ 1980 เพิ่มพิสัยยิงเป็นราว 150 กม. ปรับปรุงระบบนำวิถีให้ต้านทานการรบกวนอิเล็กทรอนิกส์ได้ดีกว่า ใช้งานได้จากทั้งเรือและภาคพื้นดิน กลายเป็นรุ่นที่ได้รับความนิยมในการส่งออก
 RBS 15SF คือ Mk.II เวอร์ชั่นสำหรับกองทัพเรือฟินแลนด์
 RBS 15 Mk.III (รุ่นยิงจากอากาศใช้ชื่อ RBS 15F ER) : เปิดตัวในทศวรรษ 2000 เพิ่มพิสัยยิงเกิน 200 กม. รองรับการโจมตีเป้าหมายบนพื้นดินนอกเหนือจากพื้นน้ำ ใช้ระบบนำวิถีด้วย GPS/INS ร่วมกับเรดาร์ ทำงานได้ทุกสภาพอากาศ สามารถยิงจากเรือรบหรือเครื่องบินขับไล่
 RBS 15F ER  คือ Mk.IIII เวอร์ชั่นยิงจากเครื่องบินขับไล่
 RBS 15 Mk.IV กุงนีร์ : รุ่นล่าสุด เปิดตัวปลายทศวรรษ 2010 ขับเคลื่อนด้วยเทอร์โบเจ็ตที่ปรับปรุงใหม่ พิสัยมากกว่า 300 กม. ยังคงคุณสมบัติการบินต่ำเหนือผิวน้ำ ระบบเรดาร์ค้นเป้ามีความแม่นยำกว่าเดิม และทนต่อการรบกวนทางอิเล็กทรอนิกส์มากขึ้น ยิงได้จากเรือรบ รถบรรทุก และเครื่องบินขับไล่ กริพเพน E/F

 ประเทศผู้ใช้งาน 
 RBS 15 Mk-3
 RBS 15 Mk-1
 RBS 15SF
 RBS 15 Mk-3
 RBS 15 Mk-3
 RBS 15F, RBS-15 Mk-3, RBS-15 Mk-4
 RBS 15F

อดีตผู้ใช้งาน

แหล่งข้อมูลอื่น
 หน้าผู้ผลิต
 GlobalSecurity.org
 หน้าผู้ผลิตในเยอรมนี 

หมวดหมู่:มิสไซล์พิสัยใกล้
หมวดหมู่:อาวุธปล่อยผิวพื้นสู่อากาศ
หมวดหมู่:อาวุธปล่อยอากาศสู่ผิวพื้น
หมวดหมู่:อาวุธปล่อยผิวพื้นสู่ผิวพื้น